[{"text_idx": "#000000", "text": "Rydym yn gweithio gydag ysgolion mewn 2 ffordd: cynorthwyo\u2019r rhai sy\u2019n rheoli gwersi ar ran y rhieni, neu hwyluso pob agwedd o logi gwersi trwy ddelio gyda rhieni yn uniongyrchol."}, {"text_idx": "#000001", "text": "Darpariaeth dan Reolaeth yr Ysgol"}, {"text_idx": "#000002", "text": "Bydd rhan fwya\u2019r ysgolion yn rheoli gwersi eu disgyblion eu hunain. Rydym yn gweithio\u2019n agos gyda\u2019n holl ysgolion ac yn darparu\u2019r deunydd marchnata, templed llythyrau ac ati ar gyfer y rhai sy\u2019n marchnata a gweinyddu\u2019r gwersi eu hunain er mwyn sicrhau eu bod yn gallu rheoli gwersi\u2019r disgyblion yn rhwydd."}, {"text_idx": "#000003", "text": "Bydd gan lawer o ysgolion eu gweithdrefnau eu hunain ar gyfer rheoli llogi a thalu gan eu rhieni, boed hynny ar gyfer cinio ysgol neu dripiau dosbarth. Mae ein pecynnau gwersi cerdd yn syml eu trefn a gellir eu cynnwys mewn unrhyw weithdrefn sydd gennych eisoes yn eich ysgol."}, {"text_idx": "#000004", "text": "Bydd eich ysgol yn derbyn y cais llogi a\u2019r taliadau ar gyfer y gwersi cerdd; rhowch wybod i ni faint o oriau o hyfforddiant yr ydych ei angen ar gyfer pa offeryn, ac fe wnawn ni ofalu am y gweddill. Er mwyn trafod sut y gall eich ysgol gynnig gwersi cerdd i\u2019ch disgyblion, cysylltwch heddiw a bydd ein Pennaeth Gwasanaeth yn fwy na pharod i drafod pa becynnau a fyddai\u2019n addas ar gyfer anghenion eich ysgol."}, {"text_idx": "#000006", "text": "Rydym yn deall fod pob ysgol yn wynebu ei heriau unigryw ei hunan. Yma yn CCSDd rydym eisiau sicrhau fod pob disgybl ledled y sir yn cael mynediad i ddarpariaeth cerdd o safon, hyd yn oed pan fo ysgolion yn wynebu dewisiadau anodd neu\u2019n methu trefnu\u2019r gwersi."}, {"text_idx": "#000007", "text": "Rydym yn gallu cynnig i unrhyw ysgol sy\u2019n ei ddymuno ein pecyn gweinyddol a fyddai\u2019n trefnu\u2019r holl wersi cerdd trwy dderbyn pob llogi, ymholiad neu daliad gan rieni."}, {"text_idx": "#000008", "text": "Mae gennym system benodol yn ei lle a elwir yn Opus, sy\u2019n gweithredu fel porth ar-lein i rieni, lle gallant logi gwersi cerdd, cadw trefn a thalu anfonebau, a gweld pob neges gennym ni am wersi cerdd eu plant. Yn wir, gall y system hon roi mynediad i chi at unrhyw logi a wneir gan eich ysgol a chyfle i weld y sefyllfa bresennol ar yr union adeg honno."}, {"text_idx": "#000009", "text": "Er mwyn trafod prynu ein pecyn gweinyddol, cysylltwch heddiw a bydd ein Pennaeth Gwasanaeth yn fwy na pharod i drafod y dewisiadau i chi a\u2019ch ysgol."}, {"text_idx": "#000010", "text": "Mae Opus yn darparu un safle-am-bopeth i rieni lle gallant logi gwersi cerdd mewn unrhyw ysgol restredig, yn ogystal a\u0302 lle i logi aelodaeth ensembl neu wasanaethau ychwanegol fel lle ar gyrsiau haf, ymweliad arholiad ac ati. Gall Opus ymdrin a\u0302 mwy na llogi\u2019n unig; mae\u2019n rhoi llwyfan 24 awr i rieni weld a thalu anfonebau, gweld negeseuon gennym am wersi cerdd eu plant, a rheoli pob agwedd arall o\u2019n gwasanaethau yn rhwydd."}, {"text_idx": "#000011", "text": "Nid dim ond i rieni y mae Opus. Mae\u2019r llwyfan ar-lein yn hwyluso tryloywder a chyfathrebu rhwng ein swyddfa a swyddfa eich ysgol. Gall ysgolion gael mynediad i\u2019n llwyfan Opus er mwyn gweld unrhyw logi a ddaw gan eu rhieni, neu logi oriau tiwtoriaid os ydynt yn gweinyddu\u2019r gwersi cerdd yn eu hysgol."}, {"text_idx": "#000012", "text": "Gweld a thalu anfonebau ar-lein"}, {"text_idx": "#000013", "text": "Pob gwybodaeth mewn un man"}, {"text_idx": "#000014", "text": "Ein swyddfa yw eich man cyswllt canolog, yn darparu rhywun y gallwch ei g/alw neu dderbyn e-bost gydag unrhyw ymholiad am wersi cerdd, neu diwtoriaid yn dod i\u2019ch ysgol."}, {"text_idx": "#000015", "text": "Rhaid i\u2019n holl diwtoriaid gael tystysgrifau GDG dilys a dilyn hyfforddiant diogelu a gofal plant cyson. Dyma ddarparu sicrwydd i chi fod eich disgyblion mewn dwylo diogel."}, {"text_idx": "#000016", "text": "Mae ein holl diwtoriaid wedi cael hyfforddiant ymwybyddiaeth COVID, ac nid yr hyfforddiant yn unig ond yr offer yn ei le er mwyn cyflwyno gwersi cerdd yn eich ysgol mor ddiogel a\u0302 phosibl."}, {"text_idx": "#000017", "text": "Rydym yn cynnig mynediad i bob ysgol at borth Gwasanaethau Ysgol, sy\u2019n llawn o ddeunydd marchnata, templed ar gyfer llythyrau at rieni, ac ati \u2013 gan eich arbed rhag trafferthion gweinyddu gwersi cerdd eich ysgol."}, {"text_idx": "#000018", "text": "Rydym yn gweithio\u2019n agos gyda\u2019r awdurdod lleol, ac felly\u2019n gyfrifol am yr holl offerynnau sy\u2019n eiddo i\u2019r sir. Byddai unrhyw un o\u2019ch disgyblion sy\u2019n derbyn gwersi gennym ni yn cael mynediad at offeryn cerdd o gyflenwad y sir i\u2019w ddefnyddio gartref er mwyn ymarfer."}, {"text_idx": "#000019", "text": "Rydym yn cynnig mwy na gwersi cerdd yn unig. Rydym yn cynnig ystod eang o wasanaethau i ysgolion, yn cynnwys cymorth dosbarth, prosiectau dosbarth-cyfan, cefnogaeth ychwanegol ar gyfer cyngherddau neu ensemblau ysgol. Cysylltwch a\u0302 ni i drafod gyda pha brosiect y gallwn gynorthwyo eich ysgol heddiw."}, {"text_idx": "#000020", "text": "We are using cookies to give you the best experience on our website.You can find out more about which cookies we are using or switch them off in settings."}, {"text_idx": "#000021", "text": "We are using cookies to give you the best experience on our website."}, {"text_idx": "#000022", "text": "You can find out more about which cookies we are using or switch them off in settings."}, {"text_idx": "#000023", "text": "This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful."}, {"text_idx": "#000024", "text": "Strictly Necessary Cookie should be enabled at all times so that we can save your preferences for cookie settings."}, {"text_idx": "#000025", "text": "If you disable this cookie, we will not be able to save your preferences. This means that every time you visit this website you will need to enable or disable cookies again."}]